
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 1T/67/2024 3824010626 26. 08. 2024 Mgr. Vojtech Chmelan ECLI:SK:OSPD:2024:3824010626.2
Uznesenie Okresný súd Prievidza samosudcom Mgr. Vojtechom Chmelanom v trestnej veci obvineného A. B. C. D. E. F. G. B. H. , nar. XX.XX.XXXX v I., trvale bytom I., J. F. XXX/XX, C. K. dňa 26. augusta 2024 takto rozhodol: Podľa § 174 ods.1 Trestného poriadku trestný rozkaz Okresného súdu Prievidza, 67/2024-91 zo dňa 18. júla 2024 opravuje sa nasledovne:
sp. zn. 1T
„hoci mu zo Zákona o rodine vyplýva starať sa o výživu dcéry maloletej L. B., na ktorú jej poverený policajt Obvodného oddelenia PZ v I. vrámci posúdenia predbežnej otázky podľa § 7 ods.1 Trestného poriadku určil výživné sumou 100 eur mesačne od 13. januára 2023, kedy bola maloletá L. B. zverená do osobnej starostlivosti matky M. B., do právoplatnosti rozsudku dňa 21. marca 2023 platiť vždy mesačne najneskôr do posledného dňa v mesiaci, ktorý predchádza mesiacu, za ktoré sa výživné poskytuje na účet matky M. B. a rozsudkom Okresného súdu v Prievidzi, číslo 13P 24/2021-471 zo dňa 13. januára 2023, právoplatný dňa 21. marca 2023 a ktorým bol zaviazaný platiť výživné na dcéru L. sumou vo výške 100 eur mesačne s účinnosťou od právoplatnosti rozsudku naďalej, najneskôr do posledného dňa v mesiaci, ktorý predchádza mesiacu, za ktoré sa výživné poskytuje na účet matky M. B., plneniu tejto vyživovacej povinnosti sa v I. úmyselne vyhýba a to za obdobie od januára 2023 až do 29. januára 2024, kedy sa obvinený evidoval na Úrade práce z dôvodu, že nemal vážny záujem o prácu, v predmetnom období nebol vedený ani v evidencii nezamestnaných ako uchádzač o zamestnanie na Úrade práce, sociálnych vecí a rodiny a tým nevyužil možnosť nájdenia si riadneho zamestnania prostredníctvom Úradu práce sociálnych vecí a rodiny, čím by si mohol zlepšiť svoje zárobkové možnosti, nakoľko bol naposledy evidovaný na Úrade práce ako uchádzač o zamestnanie v období od 23. mája 2017 do 08. októbra 2017, kedy bol vyradený z Úradu práce pre trvanie dohody nad 40 kalendárnych dní, nepoberal dávky v hmotnej núdzi, rovnako nepoberal ani iné štátne sociálne dávky a príspevky, nepoberal nemocenské ani úrazové dávky, ani nevykonával žiadnu podnikateľskú činnosť, pričom naposledy zamestnaný bol len v období od 26. marca 2020 do 16. júna 2020 v spoločnosti H. N., O.. O. P. na pracovnú zmluvu, ale nakoľko z vlastnej vôle nenastúpil do práce bol s ním ukončený pracovný pomer, teda svojím konaním si sám privodil stav bez hmotného zabezpečenia, čím zostal oprávnenej M. B. dlžný na nezaplatenom výživnom sumu vo výške 1.100 eur“, odôvodnenie: Bolo zistené, že v trestnej veci Okresného súdu Prievidza, sp. zn. 1T 67/2024 došlo k zrejmej nesprávnosti pri vyhotovení trestného rozkazu vo veci obvineného A. B., keď v trestnom rozkaze bola vynechaná časť zo skutku a bola preklepom nesprávne uvedená sumu dlžného výživného, keď bola uvedená suma 1.700 eur a správne malo byť uvedené 1.100 eur. Podľa § 174 ods.1 Trestného poriadku sudca môže osobitným uznesením kedykoľvek opraviť pisárske chyby a iné zrejmé nesprávnosti, ku ktorým došlo vo vyhotovení trestného rozkazu, príkazu, rozsudku a v jeho rovnopisoch tak, aby vyhotovenie bolo v úplnej zhode s obsahom trestného rozhodnutia.
Podľa § 175 Trestného poriadku ak sa oprava vyhotovenia trestného rozkazu, príkazu, rozsudku, uznesenia, alebo oprava rovnopisu trestného rozkazu, príkazu, rozsudku, uznesenia podstatne dotkla obsahu niektorého z výrokov rozsudku, plynie prokurátorovi a osobe priamo dotknutej oprávneným výrokom lehota na odvolanie od doručenia rovnopisu uznesenia o oprave a ak bola proti uzneseniu o oprave podaná sťažnosť, od doručenia rozhodnutia o sťažnosti. O tom treba osobu výrokom priamo dotknutú poučiť. Keďže vo vyhotovení trestného rozkazu vo veci, sp. zn. 1T 67/2024-91 zo dňa 18. júla 2024 došlo k zrejmej nesprávnosti, t.j. k pisárskej chybe, ktorú je potrebné opraviť a táto nemá vzhľadom k jej charakteru podstatný vplyv na niektorý z výrokov rozhodnutia, bolo rozhodnuté tak, ako je uvedené vo výrokovej časti tohto uznesenia. Poučenie: Proti tomuto uzneseniu je možné podať sťažnosť do troch pracovných dní odo dňa jeho oznámenia cestou tunajšieho súdu. Podaná sťažnosť má odkladný účinok (§ 174 ods.3 Trestného poriadku).

